Publication: Magyar Közlöny
Issue: MK-2002-22 (Year: 2002, Number: 22)
Era: 1990-2004
Section: a 8/2002. (II. 16.) GM rendelethez
Paragraph Index: 132

3. Minõségügyi rendszer 3.1. A gyártó a választása szerinti tanúsító szervezethez nyújtja be az érintett berendezést illetõ minõségügyi rendszerének értékelésére vonatkozó kérelmét. Ez a kérelem a következõket tartalmazza: — a tervezett termék kategória minden vonatkozó adata; — a minõségügyi rendszerre vonatkozó dokumentáció; — az elfogadott típusra vonatkozó mûszaki dokumentáció és a típusvizsgálati tanúsítvány másolata. 3.2. A minõségügyi rendszernek biztosítania kell, hogy a készülék megfeleljen a típusvizsgálati tanúsítványban leírt típusnak és e rendelet vonatkozó elõírásainak. A gyártó által alkalmazott összes elemet, követelményt és elõírást szisztematikus és rendezett módon kell dokumentálni írásos irányelvek, eljárások és utasítások formájában. A minõségügyi rendszer dokumentációjának lehetõvé kell tennie a minõségi programok, tervek, kézikönyvek és jegyzõkönyvek egységes értelmezését. Ennek tartalmaznia kell részletes és megfelelõ leírását az alábbiaknak: — minõségi célkitûzések, szervezési struktúra, a vezetõség felelõssége és hatásköre a termékek minõségét illetõen; — az alkalmazásra kerülõ gyártási, minõség-ellenõrzési és minõségbiztosítási technikák, eljárások és szisztematikus tevékenységek; — a gyártás elõtt, alatt és után elvégzendõ ellenõrzések és vizsgálatok a gyakoriságuk feltüntetésével; — minõségügyi dokumentumok, úgymint felülvizsgálati jegyzõkönyvek, vizsgálati és kalibrálási adatok, az érintett személyzet szakképzettségérõl szóló jelentések stb.; 2002/22. szám — a kívánt termékminõség és a minõségügyi rendszer hatékony mûködésének elérését ellenõrzõ eszközök. 3.3. A tanúsító szervezet a minõségügyi rendszert annak meghatározása végett értékeli, hogy az eleget tesz-e a 3.2. pontban hivatkozott követelményeknek. Feltételezi, hogy a vonatkozó harmonizált szabványt alkalmazó minõségügyi rendszerek megfelelnek ezeknek a követelményeknek. Az auditot végzõ csoport legalább egyik tagjának olyan személynek kell lennie, aki az adott termék technológiájának értékelésében korábban már tapasztalatokat szerzett. Az értékelési eljárás magában foglalja a gyártó üzemeiben történõ felügyeleti látogatást is. A gyártót értesíteni kell a döntésrõl. Az értesítésnek tartalmaznia kell az ellenõrzés végeredményét és az értékelésre vonatkozó megindokolt döntést. 3.4. A gyártó kötelezi magát, hogy úgy teljesíti a minõségügyi rendszerbõl adódó kötelezettségeit, ahogy azt elfogadták, és azt fenntartja úgy, hogy az megfelelõ és hatékony maradjon. A gyártó vagy meghatalmazott képviselõje tájékoztatja a minõségügyi rendszert elfogadó tanúsító szervezetet a minõségügyi rendszer tervezett összes korszerûsítésérõl. A tanúsító szervezet értékeli a javasolt változtatásokat és dönt arról, hogy a megváltoztatott minõségügyi rendszer a továbbiakban is megfelel-e a 3.2. pont követelményeinek, vagy szükséges-e új értékelést végezni. Döntésérõl értesíti a gyártót. Az értesítés tartalmazza az ellenõrzés végeredményét és az értékelésre vonatkozó megindokolt döntést.

Source: https://magyarkozlony.hu/hivatalos-lapok/5e6311977fcd0a7d308d87333c18625d2d34d050/dokumentumok/661246af0b99eea3d1ec0d8f98e0906c563e1bbd/letoltes